Klub under Kaj Lykke Golfklub stiftet den 16. november 1995.

**Navn: TORSDASKERNE.**

**Formål:**

At spille golf i fordragelighed med/mod hinanden og mod klubber med samme formål.

At nyde socialt samvær.

**Medlemmer:**

Klubmedlemmer i KLG med et max. handicap på 30,9 svarende til 36 tildelte slag fra gul tee.

Hvis et medlem bliver reguleret op over 30,9 spilles fortsat med 36 tildelte slag.

Højeste banehandicap anvendes ligeledes på vintergreen, samt ved besøg på andre baner.

Hvis der p.g.a. feks. vand/rep på banen spilles på kortere huller end anført på scorekortet, trækkes samme antal slag fra alle spillere, Hvis et hul/ huller ikke kan spilles, trækkes det på hullet/ hullernes antal tildelte slag fra spillernes totale antal tildelte slag.

**Medlemstal:**

Max 24.

Et nyt medlem kan optages på ventelisten efter ansøgning eller indstilling af et medlem. Optagelsen på ventelisten drøftes efter, at formanden har oplyst for medlemmerne, at en ansøgning / indstilling er modtaget. Dagen for drøftelse fastlægges af formanden på en efterfølgende spilledag. Ved udmelding af klubben optages fra ventelisten, i den rækkefølge ansøgning/indstilling er modtaget.

**Gæster:**

Kan gratis deltage. Gæster skal ikke betale bøder og kan ikke vinde præmie.

**Spilledag:**

Torsdag.

**Start:**

Vintertid kl. 08.56. Sommertid kl. 08.24. Lodtrækning foretages 10 min før starttid. Der fremlægges en medlemsfortegnelse hver torsdag morgen, hvor man krydser af, når man er mødt.

**Matchform:**

Matchlederen bestemmer dagens match. Alle matchformer fra rød-, blå, gul- og hvid teested kan forekomme. Dagens matchleder er vinderen fra sidste spilledag.

**Bøder:**

Stableford kr. 3.00 pr. Streget hul.

Slagspil kr. 3,00 for 3 puts + puts over 32.

Dameøl kr. 5,00 - kun 1 gang pr. runde, gælder både stableford og slagspil. (hul 4 er undtaget dameøl).

Den samlede bøde kan højst udgøre kr. 30,- pr. match.

**Udflugt:**

Formanden arrangerer udflugtsmatch til fremmed bane sidste torsdag i maj. Klubben afholde så vidt muligt omkostningerne. Formanden træffer beslutning om hvilken matchform der spilles denne dag.

Såfremt der arrangeres flere udflugter, afholder deltagerne selv omkostningerne.

**Kontingent:**

Kr. 400,00 pr. år. Årets kontingent skal være indbetalt senest 31. januar.

**Præmier:**

Dagens nr.1 og nr. 2 honoreres med hver en flaske vin.

(ved mindre end 8 spillere dog kun 1 fl. vin til vinder)

Dagens bedste putter honoreres med en golfbold.

Når der spilles på vintergreen honoreres dagens vinder med en flaske vin.

Der kræves altid mindst 4 deltagere for at udløse præmier.

**Årets spiller:**

Den spiller der har de 12 bedste nettoscores sammenlagt på sommergreens kåres til årets spiller.

**Årets putter:**

Den spiller der har de 12 bedste scores sammenlagt på sommergreens kåres til årets putter.

Ved lige sum anvendes systemet bedst på sidste 9, 6 eller 3 runder i den rækkefølge de 12 scores er fremkommet.

For at deltage i konkurrencen om Årets spiller og Årets putter skal der spilles 18 huller.

Årets to vindere honoreres hver med en vandrepokal med indgraveret navn og årstal, samt to gode flasker vin.

**Generalforsamling:**

 Den første torsdag i november afholdes ordinær generalforsamling

Den siddende formand byder velkommen til ordinære generalforsamling med følgende dagsorden.

Punkt 1: Valg af dirigent,

 Punkt 2: Formandens beretning.

 Punkt 3: Kassererens aflæggelse af regnskab.

 Punkt 4: Forslag fra medlemmerne.

 Punkt 5: Valg af formand. (kan modtage genvalg). \*)

 Punkt 6: Valg af kasserer. (kan modtage genvalg).

 Punkt 7: Valg af sekretær. (kan modtage genvalg)

 Punkt 8: Fastsættelse af åres kontingent og bøder mv.

 Punkt 9: Uddeling af pokaler til årets spiller og putter.

 Punkt 10: Andre tilkendegivelser.

 Punkt 11: Eventuelt (her kan intet vedtages eller godkendes.)

\*) Såfremt ingen frivilligt ønsker at påtage sig embedet som formand, bliver den spiller, der i dagens match er placeret som nr. 7 formand i det kommende år. Medlemmer der ikke har deltaget i matchen trækker hver et nummer ud af 24 (1 - 24). Såfremt en af disse trækker nr. 7 bliver vedkommende formand.

**Vedtægtsændringer:**

Vedtægtsændringer kan kun vedtages på generalforsamlinger..

Formanden indkalder til ekstraordinær generalforsamling når mindst 20 % af medlemmerne fremsætter ønsket.

Kassereren kan ikke samtidig være formand.

**Regnskab:**

Kassereren aflægger beretning samt fremlægger regnskab på den ordinære generalforsamling Regnskabsåret løber fra 1. november. til 31. oktober.

**Vinkøb:**

Der afsættes kr. 100 til kørsel.

**Ændringsforslag:**

Forslag til ændringsforslag skal skriftligt afleveres til formanden senest 8 dage før generalforsamlingen.

Ved opløsning af klubben tilfalder likvide midler Kaj Lykke Golfklub.

Således vedtaget på generalforsamlinger: d.16.nov.1995. - 7.nov.1996 - 6.nov.1997 - 11.juni 1998 - 5.nov. 1998 - 4.nov. 1999 - 1.nov. 2001 - 7. nov. 2003 - 04. nov. 2005 - nov. 2007 - nov. 2008 - nov.2009 - 3.nov. 2011. – 13. dec. 2012 – 7. nov. 2013. – 6. nov. 2014 – 5. nov. 2015 – 3. nov 2016 – 2. nov. 2017

.